Toivo Pyörtänö

Toivo Kalervo Pyörtänö (20. marraskuuta 1917 Tampere – 27. kesäkuuta 2012 Juupajoki) oli suomalainen maanviljelijä, kulttuuriesittelijä ja poliitikko. Hänen vanhempansa olivat työmies Väinö Herman Pyörtänö ja Olga Maria Railo. Hänen puolisonsa oli Alli Kyllikki Halme vuodesta 1941 lähtien. Pyörtänö toimi SDP:n Kuopion läänin itäisen piirin piirisihteerinä 1946–1948, jaostosihteerinä ja jaostopäällikkönä. Vuonna 1987 hän oli Kiinan kansantasavallan virallisena vieraana.

Eduskuntaan Pyörtänö tuli valituksi vuoden 1948 vaaleissa. Hän toimi kansanedustajana yhden kolmivuotiskauden, kesään 1951. Presidentin valitsijamies hän oli 1950. Myöhemmin Pyörtänö liittyi Georg C. Ehrnroothin johtamaan, 1973 perustettuun Perustuslailliseen kansanpuolueeseen ja toimi sen Hämeen läänin pohjoisen piirin puheenjohtajana.

Lähteet
 

Kansanedustajat
Suomen Sosialidemokraattisen Puolueen poliitikot
Perustuslaillisen oikeistopuolueen poliitikot
Joensuun kaupunginvaltuutetut
Pohjois-Karjalan vaalipiiri
Vuonna 1917 syntyneet
Vuonna 2012 kuolleet